Η **Σαμίρα Ιμπραήμ** (Αραβικά: سميرة إبراهيم, Δ.Φ.Α.: [sæˈmiːɾæ (ʔe)bɾɑˈhiːm]), γεννημένη γύρω στα 1987, είναι Αιγύπτια ακτιβίστρια που έγινε γνωστή κατά τη διάρκεια της Αιγυπτιακής επανάστασης.

Καθιστή διαμαρτυρία Ταχρίρ και συνέπειες
----------------------------------------

Στις 9 Μαρτίου του 2011 έλαβε μέρος σε καθιστική διαμαρτυρία στην Πλατεία Ταχρίρ (Tahrir) στο Κάιρο. Ο στρατός διέλυσε με τη βία τους συμμετέχοντες και η Σαμίρα μαζί με άλλες γυναίκες ξυλοκοπήθηκαν, δέχτηκαν ηλεκτρικόσοκ, τις έγδυσαν και βιντεοσκοπήθηκαν από στρατιώτες. Επίσης υποβλήθηκαν σε εξετάσεις παρθενίας. Οι εξετάσεις θεωρητικά διεξήχθησαν για να προστατευτούν οι στρατιώτες από κατηγορίες για βιασμούς. 

Μετά την επιτυχία να φέρει την υπόθεση στο δικαστήριο, στις 11 Δεκεμβρίου 2011 εκδόθηκε δικαστική εντολή που διέταξε να παύσουν οι εξετάσεις παρθενίας. Ωστόσο τον Μάρτιο του 2012 στρατιωτικό δικαστήριο απάλλαξε τον Δρ. Αντέλ Ελ Μογκ από κυρώσεις που του είχαν επιβληθεί και τον συνέδεαν με την εξέταση παρθενίας της Ιμπραήμ.

Η Ιμπραήμ υποσχέθηκε να πάει την υπόθεσή της στα διεθνή δικαστήρια.

2013 Ισχυρισμοί στο Twitter
---------------------------

Νωρίτερα του Μαρτίου 2013, η Ιμπραήμ δέχθηκε κριτική αφότου κατηγορήθηκε από τον Σάμιουελ Τάντρος, ο οποίος έγραψε στην "The Weekly Standard", ότι δημοσίευσε αντισημιτικές και αντιαμερικανικές δηλώσεις στον προσωπικό της λογαριασμό στο twitter. Αυτές οι δηλώσεις περιλάμβαναν αποφθέγματα του Αδόλφου Χίτλερ και έγραφαν: «Έχω ανακαλύψει με το πέρασμα των ημερών ότι καμιά δράση αντίθετη με την ηθική, κανένα έγκλημα ενάντια στην κοινωνία, λαμβάνει χώρα, εκτός από την περίπτωση των Εβραίων. Χίτλερ». Σε αντίδραση σε μια βομβιστική επίθεση ενός λεωφορείου Ισραηλιτών στη Βουλγαρία, έγραψε: «Σήμερα είναι μια πολλή γλυκιά ημέρα με πολύ γλυκά νέα.» Το 2012, στην επέτειο της τρομοκρατικής επίθεσης της 11ης Σεπτεμβρίου 2001, έγραψε στο twitter: «Σήμερα είναι η επέτειος του 9/11. Είθε κάθε χρόνος να έρχεται με την Αμερική να καίγεται».

Το Αμερικανικό Υπουργείο Εξωτερικών ακολούθως ανακοίνωσε ότι δεν θα δώσει το Διεθνές Βραβείο Θάρρους Γυναικών στην Ιμπραήμ μετά από αυτά τα σχόλια.

Στην αρχή, η Ιμπραήμ ισχυρίστηκε ότι ο προσωπικός της λογαριασμός στο twitter «πρόσφατα εκλάπη» και ότι «κανένα σχόλιο ρατσισμού και μίσους είναι δικό της». Ωστόσο έπειτα δήλωσε: «Αρνούμαι να απολογηθώ στο Σιωνιστικό λόμπι στην Αμερική ανεξαρτήτως των προηγούμενων αντι-Σιωνιστικών δηλώσεων, βρισκόμενη κάτω από την πίεση της Αμερικανικής κυβέρνησης και επομένως απέσυραν το βραβείο». Το Αμερικανικό Υπουργείο Εξωτερικών έπειτα δήλωσε ότι η Ιμπραήμ από τότε έφυγε από τις Ηνωμένες Πολιτείες για να επιστρέψει στην Αίγυπτο.

Στις 8 Μαρτίου 2013 μια εκπρόσωπος του Αμερικανικού Υπουργείου Εξωτερικών δήλωσε ότι «κατόπιν περαιτέρω αναθεώρησης, το υπουργείο αποφάσισε να μην την παρουσιάσει με το βραβείο», καθώς Αμερικανοί λειτουργοί «δεν θεώρησαν κάποιες από τις δημόσιες δηλώσεις της κατάλληλες. Δεν συμφωνούσαν με τις αξίες μας», προσθέτοντας ότι «υπήρχαν προφανώς κάποια προβλήματα στη διαδικασία αναθεώρησης και θα κάνουμε εγκληματολογική έρευνα στο πώς αυτό συνέβη».

Παραπομπές
----------

1. ↑  Ανακτήθηκε στις 27  Δεκεμβρίου 2011.
2. 1 2 3 4 5  www.washingtonpost.com/blogs/blogpost/post/samira-ibrahim-is-the-woman-behind-egypts-ban-of-virginity-tests/2011/12/27/gIQACKNgKP\_blog.html.
3. ↑  «Aljazeera». 16 Μαρτίου 2012.. Ανακτήθηκε στις 12 Ιανουαρίου 2020.
4. ↑  Theron, Charlize (Τετάρτη, 18 Απριλίου 2012). «Time Magazine». *The World's 100 Most Influential People: 2012*.. Ανακτήθηκε στις 12 Ιανουαρίου, 2020.
5. ↑  Hussein, Abdel-Rahman (13 Μάρτιος, 2012). «The future of Egyptian women is in danger' - Samira Ibrahim speaks out».. Ανακτήθηκε στις 12 Ιανουαρίου 2020.
6. ↑  Fox News (7 Μαρτίου 2013). «Michelle Malkin Takes on State Department for Honoring Samira Ibrahim, Woman Who Praised 9/11». Αρχειοθετήθηκε από το πρωτότυπο στις 2013-04-10.. Ανακτήθηκε στις 12 Ιανουαρίου 2020.
7. ↑  The Indian Express (8 Μαρτίου 2013). «Activist Samira Ibrahim denied International Women of Courage prize over anti-US tweets».. Ανακτήθηκε στις 12 Ιανουαρίου 2020.
8. ↑  Ynetnews (3 Αυγούστου 2013). «US revokes award for Egyptian woman due to tweets».. Ανακτήθηκε στις 12 Ιανουαρίου 2020.
9. ↑  The Atlantic (7 Μαρτίου 2013). «Samira Ibrahim 'Refuses to Apologize' for Her Tweets».. Ανακτήθηκε στις 12 Ιανουαρίου 2020.
10. ↑  Jewish Telegraphic Agency (8 Μαρτίου 2013). «Samira Ibrahim acknowledges ‘anti-Zionist’ tweet». Αρχειοθετήθηκε από το πρωτότυπο στις 2013-03-11.. Ανακτήθηκε στις 12 Ιανουαρίου 2020.
11. ↑  Egypt Independent (8 Μαρτίου 2013). «US cancels award for Samira Ibrahim after incendiary tweets».. Ανακτήθηκε στις 12 Ιανουαρίου 2020.